Luettelo Cthulhu-taruston olennoista

Tämä on luettelo suurista muinaisista ja muista Cthulhu-taruston kuvitteellisista olennoista.

Jumalolentoja

Lovecraftin keksintöjä 

 Azathoth. ”Sokea idiootti”, maailmankaikkeuden keskipisteessä asuva jumalten valtias.
 Bast. Egyptiläinen jumalatar, jota kissat palvovat.
 Cthulhu. Suurten muinaisten ylipappi, joka nukkuu uponneessa R’lyehin kaupungissa. Cthulhulla on maan päällä enemmän palvojia kuin yhdelläkään toisella suurella muinaisella.
 Dagon ja Hydra. Syväläisten ”isä ja äiti”, ikivanhat ja valtavan suurikokoiset kalaihmiset.
 Ghatanothoa. Irvokas kasa lonkeroita, kitoja ja aistielimiä. (Yhteistyössä Hazel Healdin kanssa.)
 Nodens. Parrakas vanha mies, joka matkustaa isosta simpukasta tehdyillä vaunuilla. Verrattain suopea ihmiskuntaa kohtaan.
 Nyarlathotep. ”Ryömivä kaaos”. Jumalten sanansaattaja, joka omaksuu monia hahmoja ja jolla on monia palvojia.
 Rhan-Tegoth. Kuusiraajainen olento, jolla on yksi jättiläismäinen mulkosilmä (Hazel Healdin kanssa).
 Shub-Niggurath. ”Metsän musta pukki”, hedelmällisyyden jumalatar.
 Yig. Pohjois-Amerikan intiaanien palvoma käärmejumala. (Yhteistyössä Zealia Bishopin kanssa.)
 Yog-Sothoth. Taikurien suosiossa oleva jumala, joka kykenee matkustamaan aikojen ja ulottuvuuksien välillä.

Muiden kirjailijoiden keksintöjä 

 Abhoth. Limakasa, josta syntyy jatkuvasti uusia elämänmuotoja. (Clark Ashton Smith.)
 Atlach-Nacha. Suuri karvainen hämähäkki, joka punoo maan alla suurta verkkoa. (Clark Ashton Smith.)
 Chaugnar Faugn. Irvokasta norsua muistuttava jumala, jota epäinhimillinen tcho-tcho-kansa palvoo. (Frank Belknap Long.)
 Cthugha. Fomalhaut-tähden tienoilla vaikuttava tietoinen tulipallo. (August Derleth.)
 Cyaegha. Mustien lonkeroiden massa, jonka keskellä on iso silmä. (Eddy C. Bertin.)
 Daoloth. Geometrialtaan käsittämättömän monimutkainen olento, joka matkustaa ulottuvuuksien välillä. (Ramsey Campbell.)
 Eihort. Maanalaisissa käytävissä elävä olento, joka kylvää hirviömäisten hämähäkkien munia ihmisuhreihinsa. (Ramsey Campbell.)
 Gla’aki. Muodoton ruumis, josta työntyy esiin metallipiikkejä. (Ramsey Campbell.)
 Hastur. ”Keltainen kuningas”, jonka velhot kutsuvat luokseen Aldebaranin tähdeltä. (August Derleth.)
 Ithaqua. ”Wendigo”, arktisia erämaita vainoava hirviö. (August Derleth.)
 Nyogtha. Maan alla elävä olento, joka koostuu elävästä pimeydestä ja haisee pahalta. (Henry Kuttner.)
 Shudde M’ell. Valtava maan vaipassa ryömivä mato, jonka liikkeet aiheuttavat maanjäristyksiä. (Brian Lumley.)
 Tsathoggua. Karvainen lihava hahmo, jolla on rupikonnan pää ja lepakon korvat. (Clark Ashton Smith.)
 Ubbo-Sathla. Alkulima, josta maapallon ensimmäiset olennot syntyivät. (Clark Ashton Smith.)
 Y’golonac. Turvonnut päätön ihmishahmo, jota irstailijat palvovat. (Ramsey Campbell.)
 Yibb-Tstll. Liskomainen olio, jonka kymmeniä rintoja imevät erilaiset inhottavat olennot. (Brian Lumley.)
 Zoth-Ommog. Lentävä meduusa, jolla on matelijan pää. (Lin Carter.)

Hirviöitä ja avaruusolioita

Lovecraftin luomuksia 

 Byakhee. Tähtienvälisessä avaruudessa eläviä siivekkäitä olentoja, joita velhot käyttävät ratsuina matkustaessaan planeetalta toiselle.
 Bholit (). Jättiläismäisiä lieroja, jotka karttavat valoa. (Yhteistyössä E. Hoffman Pricen kanssa.)
 Cthulhun rotu (). Mustekalamaisten jättiläisten laji, joka asui Cthulhun kanssa R’lyehissä.
 Ghastit. Maanalisissa luolissa ja saleissa elävä rumien kannibaalien kansa.
 Ghoulit. Koirankasvoista ihmistä muistuttavien ihmissyöjien laji, joka elää hautausmailla ja katakombeissa.
 Gnoph-Keh. Varhaisissa Cthulhu-kertomuksissa Gnoph-Keh on yksittäinen olento, mutta myöhemmissä se kuvataan jäätiköllä eläväksi lajiksi tai heimoksi. (Yhteistyössä Hazel Healdin kanssa.)
 Mi-go. ”Yuggothin sienet”, rapumaiset ja teknologisesti huippuedistyneet olennot, jotka harjoittavat salaista kaivostoimintaa maapallolla.
 Muodoton sikiö (). Mustia muotoaan muuttavia limaolioita, jotka usein majailevat Tsathogguan temppeleissä. (Yhteistyössä Hazel Healdin kanssa.)
 Noidan apuhenki (). Ihmiskasvoinen rotta, joka palvelee noitia ja pahoja jumalia.
 Polyyppimaiset olennot (). Nimetön lentävien polyyppien laji, joka miljoonia vuosia sitten soti maapallon herruudesta Yithin suurrodun kanssa.
 Shantak. Norsua isompia lintuja, joiden pää muistuttaa hevosen päätä.
 Shoggoth. Muotoaan muuttavia jättiläismäisiä limakasoja.
 Syväläiset (). Meren syvyyksissä eläviä kalamaisia humanoideja, jotka mielellään parittelevat ihmisten kanssa.
 Ulottuvuuksien vaeltaja (). Suurikokoinen olento, joka ”ei [ole] täysin apina eikä täysin hyönteinen” ja jolla on yli-iso nahka. (Yhteistyössä Hazel Healdin kanssa.)
 Vanhemmat Olennot (). Siivekkäitä olentoja, joissa on sekä eläin- että kasvikunnan piirteitä.
 Väri avaruudesta (). Aineeton olento, joka ilmenee toismaailmallisena värinä ja imee ympäröivien eliöiden elinvoimaa.
 Suurrotu (). Ajassa matkustava laji, joka kykenee vaihtamaan mieliä muiden älyllisten olentojen kanssa.
 Yögauntit (). Lentäviä, kasvottomia olentoja, jotka kaappaavat ja kutittavat ihmisiä.

Muiden kirjailijoiden luomuksia 

 Gla’akin palvelijat (). Gla’akin piikeistä syntyneitä olentoja, joiden ulkonäkö muistuttaa ihmisruumista ja jotka jakavat isäntänsä muistot. (Ramsey Campbell.)
 Hiekassa-asuja (). Riutuneita isosilmäisiä ja -korvaisia olentoja, joiden iho näyttää siltä, kuin se olisi hiekan peitossa. (August Derleth.)
 Ktoonilaiset (). Maan vaipassa möyriviä olentoja, jotka muistuttavat kalmarin ja jättiläismadon risteytystä. (Brian Lumley.)
 Käärmeet (). Muotoa muuttavien käärmeihmisten laji. (Robert E. Howard ja Clark Ashton Smith.)
 Lloigor. Näkymättömiä olentoja, jotka eivät kykene unohtamaan ja joilla ei ole mielikuvitusta tai alitajuntaa, pelkästään pessimistinen tietoisuus. (Colin Wilson.)
 Metsästävä kauhu (). Siivekästä käärmettä muistuttava olento, joka kavahtaa auringonvaloa. (August Derleth.)
 Shaggain hyönteiset (). Pieni mutta älyllinen ja teknologisesti edistynyt laji, jotka loisivat ihmisten aivoissa. (Ramsey Campbell.)
 Shub-Niggurathin lapset (). Shub-Niggurathin, ”metsän mustan pukin jolla on tuhat lasta”, jälkeläisiä, jotka muistuttavat hirviömäisiä puita. (Robert Bloch.)
 Tcho-Tcho. Burman viidakossa elävä puoli-inhimillisten kannibaalien kansa. (August Derleth ja Mark Schorer.)
 Tindalosin hurtat (). Maapallon esihistoriassa asuvia olentoja, jotka seuraavat ja vainoavat jokaista aikamatkaajaa, joka on ne nähnyt. (Frank Belknap Long.)
 Tulivampyyrit (). Tietoisia tulipalloja, jotka palvelevat Cthughaa. (August Derleth.)
 Ulompien jumalten palvelijat (). Rupikonnamaisia olentoja, jotka soittavat Azathothin hovissa aavemaista huilumusiikkia. (August Derleth.)

Sukupuu 

Clark Ashton Smithille lähettämässään kirjeessä Lovecraft esitti humoristisen sukupuun, jonka mukaan sekä Smith että Lovecraft polveutuivat suurista muinaisista.

Huomautukset

Lähteet

H. P. Lovecraftin kootut teokset

Viitteet